**OBRAZLOŽENJE RASHODA I IZDATAKA 5. IZMJENA I DOPUNA PRORAČUNA GRADA NOVSKE ZA 2021. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **31.679.881,00 kn**, a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **215.047,00 kn.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2021. godinu,** **u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2021.** | **Naziv programa** | **Proračun** | **5. izmjene i dopune**  **proračuna** | **Povećanje/**  **smanjenje** |
| 1. | 1001 | Opće usluge javne uprave | 5.715.384,00 | 5.973.498,00 | 258.114,00 |
| 2. | 1002 | Zdravstvo | 30.000,00 | 30.000,00 | 0,00 |
| 3. | 1003 | Razvoj civilnog društva | 897.000,00 | 937.000,00 | 40.000,00 |
| 4. | 1004 | Javne potrebe u kulturi | 590.050,00 | 590.050,00 | 0,00 |
| 5. | 1005 | Sufinanciranje obrazovanja | 2.057.838,00 | 2.085.438,00 | 27.600,00 |
| 6. | 1006 | Provedba mjera obiteljske populacijske politike | 710.000,00 | 645.000,00 | -65.000,00 |
| 7. | 1007 | Socijalna skrb | 995.000,00 | 925.450,00 | -69.550,00 |
| 8. | 1008 | Razvoj sporta i rekreacije | 1.860.204,00 | 1.860.204,00 | 0,00 |
| 9. | 1009 | Manifestacije | 50.000,00 | 50.000,00 | 0,00 |
| 10. | 1010 | Sjećanja na Domovinski rat | 88.200,00 | 95.430,00 | 7.230,00 |
| 11. | 1011 | Program „Zaželi“ | 3.714.550,00 | 3.714.550,00 | 0,00 |
| 12. | 1012 | Program za djecu i mlade | 70.000,00 | 70.000,00 | 0,00 |
| 13. | 1013 | Operativni program „Učinkoviti ljudski potencijali“ | 1.443.232,00 | 1.443.232,00 | 0,00 |
| 14. | 1014 | Širenje mreže socijalnih usluga u zajednici, I. faza | 527.382,00 | 527.382,00 | 0,00 |
| 15. | 1015 | Programi u kulturi Pučkog otvorenog učilišta | 924.201,00 | 934.201,00 | 10.000,00 |
| 16. | 1016 | Programi obrazovanja | 1.918.807,00 | 1.895.557,00 | -23.250,00 |
| 17. | 1017 | Programi knjižnične djelatnosti | 1.737.451,00 | 1.779.691,00 | 42.240,00 |
| 18. | 1018 | Predškolski odgoj | 8.086.033,00 | 8.079.753,00 | -6.280,00 |
| 19. | 1019 | Programi i aktivnosti mjesne samouprave | 49.502,00 | 43.445,00 | -6.057,00 |
|  | **19 programa** | **Ukupno** | **31.464.834,00** | **31.679.881,00** | **215.047,00** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se:

* + 1. **Aktivnost 1001 A1000001 Administracija i upravljanje**

Sredstva za financiranje aktivnosti 1001 A100001 Administracija i upravljanje povećavaju se na iznos se od 3.780.263,00 kn, za iznos od 49.839,00 kn. Sredstva se povećavaju na pozicijama: ostali rashodi za zaposlene, materijal za čišćenje i održavanje, sitni inventar, uredski papir s memorandumom, poštarina, reprezentacija, troškovi sudskih i upravnih postupaka te odvjetničkih usluga, novih usluga obaveznih testiranja zaposlenika koji nisu cijepljeni na COVID 19 i trošak zatvaranja Poduzetničkog centra u likvidaciji. Istovremeno, sredstva se umanjuju na pozicijama: plaće i doprinosi na plaće, troškovi podmirenja obveza prema vjerovnicima za ošasnu imovinu, te na poziciji nabava računala i računalne opreme.

* + 1. **Aktivnost 1001 A1000006 Promocija Grada u sredstvima javnog informiranja**

U aktivnosti 1001 A1000006 *Promocija Grada u sredstvima javnog informiranja* povećavaju se sredstva za radijsku djelatnost u iznosu od 150.000,00 kn radi potrebe povećanja broja zakupljenih termina.

* 1. **Program 1003 RAZVOJ CIVILNOG DRUŠTVA**

U programu 1003 RAZVOJ CIVILNOG DRUŠTVA mijenja se:

* + 1. **Tekući projekt 1003 Sufinanciranje programa udruga**

U tekućem projektu T1 1003 *Sufinanciranje programa udruga* povećavaju se sredstva na iznos od 40.000,00 kn za iznos danih potpora udrugama za korištenje poslovnih prostora bez naknade.

* 1. **Program 1005 SUFINANCIRANJE OBRAZOVANJA**

U programu 1005 SUFINANCIRANJE OBRAZOVANJA mijenja se:

**1.3.1. Aktivnost 1005 A100002 Učeničke stipendije**

U aktivnosti 1005 A100002 *Učeničke stipendije* povećavaju se sredstva na iznos od 522.000,00 kn. Sredstva se povećavaju za iznos od 2.000,00 kn jer se očekuje da je navedeno povećanje potrebno do kraja tekuće godine da bi se isplatile sve učeničke stipendije do kraja tekuće godine.

**1.3.2. Aktivnost 1005 A100003 Sufinanciranje programa škola s područja Grada Novske**

U aktivnosti 1005 A100003 *Sufinanciranje programa škola s područja Grada Novske* povećavaju se sredstva za dodatne potrebe na iznos od 733.438,00 kn. Dodatne potrebe u iznosu od 25.600,00 kn ima Srednja škola Novska, radi povećanja broja učenika koji polaze program za tehničara video igara u tekućoj školskoj godini, a koji imaju pravo na jedan kuhani obrok.

* 1. **Program 1006 PROVEDBA MJERA OBITELJSKE POPULACIJSKE POLITIKE**

U programu 1006 PROVEDBA MJERA OBITELJSKE POPULACIJSKE POLITIKE mijenja se:

* + 1. **Aktivnost 1006 A10001 Kolica za novljanskog klinca**

U aktivnosti 1006 A10001 *Kolica za novljanskog klinca* umanjuju se sredstva na iznos od 645.000,00 kn. Iznos se umanjuje za iznos od 65.000,00 kn, na iznos koji će do kraja godine biti dovoljan za isplate naknada za novorođeno dijete do kraja tekuće godine.

* 1. **Program 1007 SOCIJALNA SKRB**

U programu 1007 SOCIJALNA SKRB mijenja se:

* + 1. **Aktivnost 1007 A100001 Pomoć građanima i kućanstvu**

Aktivnost 1007 A100001 *Pomoć građanima i kućanstvu* umanjuje se na iznos od 386.850,00 kn. Sredstva se umanjuju ukupno za 109.150,00 kn, i to na poziciji pomoći za troškove stanovanja, pomoć za ogrjev, ostalim pomoćima i smještaju u rehabilitacijske centre.

**1.5.2. Aktivnost 1007 A100002 Sufinanciranje prehrane djece u osnovnim školama**

U aktivnosti 1007 A100002 *Sufinanciranje prehrane djece u osnovnim školama* povećavaju se sredstva na iznos od 324.600,00 kn. Sredstva se povećavaju ukupno za 39.600,00 kn radi povećanja broja korisnika u osnovnim školama Novska i Rajić u tekućoj školskoj godini, uz istovremeno smanjenje sredstava za Osnovnu školu Jasenovac radi smanjenja broja korisnika.

* 1. **Program 1010 SJEĆANJA NA DOMOVINSKI RAT**

U programu 1010 SJEĆANJA NA DOMOVINSKI RAT mijenja se:

* + 1. **Tekući projekt 1010 T100001 Obilježavanje prigodnih datuma**

Sredstva za financiranje tekućeg projekta 1010 T100001 *Obilježavanje prigodnih datuma*, povećavaju se na iznos od 95.430,00 kn. Sredstva za manifestaciju Dan hrvatskih branitelja Grada Novske povećavaju se za iznos od 7.230,00 kn, na iznos realiziranih troškova.

* 1. **Program 1015 PROGRAMI U KULTURI U PUČKOM OTVORENOM UČILIŠTU**

U programu 1015 PROGRAMI U KULTURI U PUČKOM OTVORENOM UČILIŠTU mijenja se:

* + 1. **Aktivnost 1015 A100001 Administracija i upravljanje**

Sredstva za financiranje aktivnosti 1015 A100001 *Administracija i upravljanje* povećavaju se za 7.000,00 kn. Sredstva za financiranje ove aktivnosti povećavaju se na poziciji bruto plaće i ostalih rashoda za zaposlene, na razinu sredstava dostatnih za isplatu plaća i drugih materijalnih prava zaposlenika na programima kulture do kraja tekuće godine.

**1.7.2.Tekući projekt 1015 T100001 Kazališne i kino predstave**

Sredstva za financiranje tekućeg projekta 1015 T100001 *Kazališne i kino predstave* povećavaju se za iznos od 3.000,00 kn za realizaciju Projekta „Kino za sve 2021“. Sredstva za navedenu namjenu osigurava Hrvatski audiovizualni centar.

* 1. **Program 1016 PROGRAMI OBRAZOVANJA**

U programu 1016 PROGRAMI OBRAZOVANJA mijenja se:

* + 1. **Aktivnost 1016 A100001 Administracija i upravljanje**

Sredstva za financiranje aktivnosti 1016 A100001 *Administracija i upravljanje* umanjuju se na iznos od 1.586.807,00 kn. Sredstva za financiranje ove aktivnosti umanjuju se ukupno za 72.000,00 kn, i to na poziciji plaća za redovan rad, na poziciji doprinosa na plaću, te na poziciji postrojenja i opreme, iz razloga što sredstva do kraja godine neće biti utrošena. Istovremeno se povećavaju sredstva na pozicijama ostalih rashoda za zaposlene, naknade troškova zaposlenima, rashodi za materijal i energiju, ostali nespomenuti rashodi poslovanja, u skladu s potrebama do kraja tekuće godine. Također, povećava sepozicija primitaka (povrata) od jamčevine za 5.000,00, vezano za povrat sredstava od HZZ-a temeljem uplate jamčevine prilikom javljanja na njihov natječaj za provođenje edukacija.

**1.8.2. Kapitalni projekt 1016K100001 Centar cjeloživotnog obrazovanja**

Sredstva za financiranje kapitalnog projekta 1016 K100001 *Centar cjeloživotnog obrazovanja* povećavaju se na iznos od 308.750,00 kn. Dodatna sredstva u iznosu od 48.750,00 kn osiguravaju se za izradu glavnog projekta jer je u postupku jednostavne nabave najpovoljnija ponuda bila za navedeni iznos veća od osiguranih sredstava za tu namjenu.

* 1. **Program 1017 PROGRAMI KNJIŽNIČNE DJELATNOSTI**

U Programu 1017 PROGRAMI KNJIŽNIČNE DJELATNOSTI mijenja se:

**1.9.1. Aktivnost 1017 A100001 Administracija i upravljanje**

U aktivnosti 1017 A100001 *Administracija i upravljanje* povećavaju se sredstva na iznos od 1.752.913,00 kn. Sredstva se povećavaju za iznos od 39.240,00 kn radi osiguravanja sredstava za izvršenje usluge, nabavu potrebnog materijala, te ispitivanje sustava grijanja i hlađenja u knjižnici u iznosu od 41.740,00 kn, osiguravanje dodatnih 9.500,00 kn za isplatu materijalnih prava zaposlenika do kraja tekuće godine, te osiguranje dodatnih sredstava u iznosu od 7.740,00 kn za rashode za materijal i energiju i 3.000,00 kn za nabavu nefinancijske imovine. Istovremeno, umanjuju se sredstva za izdavanje slikovnice, za nabavu opreme, te naknada troškova zaposlenicima u ukupnom iznosu od 15.000,00 kn.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se ili dodaje:

**1.10.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* sredstva se umanjuju na iznos od 7.620,033,00 kn. Sredstva se ukupno umanjuju za iznos od 5.000,00 kn, uz istovremenu preraspodjelu sredstava kojom se sredstva na određenim pozicijama umanjuju, a na nekima od njih povećavaju, u skladu s potrebama do kraja tekuće godine. Sredstva se ukupno umanjuju za iznos od 70.000,00 kn, i to na pozicijama plaća za redovan rad, naknada radi nezapošljavanja osoba sa invaliditetom, stručnog usavršavanja zaposlenika, službenih putovanja, nabave službene odjeće i obuće, izvanrednog prijevoza djece, ostalih usluga, usluga promidžbe i informiranja, te reprezentacije. Istovremeno, povećavaju se sredstva ove aktivnosti za iznos od 65.000,00 kn, i to na pozicijama ostalih rashoda za zaposlene, doprinosa na plaće, zdravstvenih usluga, te usluga tekućeg i investicijskog održavanja.

**1.10.2. Tekući projekt 1018 T100002 Opremanje vrtića**

Tekući projekt 1018 T100002 *Opremanje vrtića* umanjuje na iznos od 416.920,00 kn. Sredstva se umanjuju za iznos od 1.280,00 kn na poziciji nabave opreme i otplate glavnice za dugoročne zajmove, na razinu realiziranih troškova.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

Petim izmjenama i dopunama Proračuna Grada Novske za 2021. godinu rashodi i izdaci programa *Upravljanje sustavom javnih financija* smanjeni su za 4.970.296,00 kn ili za 50,21 % te sada iznose 4.927.860,00 kn.

**2.1.1. Aktivnost 1020 A100001 Administracija i upravljanje**

Navedena je aktivnost povećana za 29.704,00 kn ili za 2,05 % te iznosi 1.481.860,00 kn radi usklađenja dosadašnje realizacije rashoda u odnosu na potrebna sredstva do kraja proračunske godine, i to tako da su povećani rashodi za zaposlene za 13.050,00 kn, naknade troškova zaposlenima za 1.654,00 kn te naknada Poreznoj upravi za obavljanje poslova utvrđivanja, evidentiranja, naplate, nadzora i ovrhe poreza na dohodak za 15.000,00 kn.

**2.1.2. Aktivnost 1020 A100002 Otplata kredita**

Rashodi i izdaci za otplatu kredita smanjeni su za 5.000.000,00 kn ili za 59,20 % te sada iznose 3.446.000,00 kn. Navedeno se smanjenje odnosi na planirane izdatke za dopušteno iskorišteno prekoračenje po poslovnom računu s obzirom da će se na kraju tekuće proračunske godine saldo iskorištenog dopuštenog prekoračenja (okvirni kratkoročni kredit) iskazati kao primitak od financijske imovine i zaduživanja (razred 8), dok će se povrat iskorištenog prekoračenja izvršiti iz priljeva sredstava 2022. godine i evidentirati u razredu 5 – *Izdaci za financijsku imovinu i otplate zajmova.* Također, unutar ove aktivnosti izvršena je preraspodjela proračunskih stavki rashoda, na način da su rashodi za interkalarnu kamatu za iskorišteni dio kreditnih sredstava za dogradnju i rekonstrukciju postojeće zgrade hotela Knopp smanjeni za 10.000,00 kn uz istovremeno povećanje sredstava za 10.000,00 za redovne kamate za iskorišteno prekoračenje po poslovnom računu, te izmjena izvora financiranja otplate glavnice kredita za dugoročni tuzemni kredit (spojna cesta) u iznosu od 231.525,00 kn.

**3. Razdjel 003 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Petim izmjenama i dopunama Proračuna Grada Novske za 2021. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša smanjuju se u iznosu od 5.640.242,00 kn (-7,55 % u odnosu na planirano) i sada iznose 69.039.038,00 kn. Sredstva se realiziraju kroz deset različitih programa koji su obuhvaćeni financijskim planom rashoda upravnog odjela, a koje provodi 11 službenika.

**Tablica broj 2: Prikaz financijskih izmjena programa Upravnog odjela za komunalni sustav, prostorno planiranje i zaštitu okoliša za 2021. godinu, u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2021.** | **Naziv programa** | **Proračun** | **5. izmjene i dopune proračuna** | **Povećanje/**  **smanjenje** |
| 1. | 1021 | Upravljanje i razvoj komunalne infrastrukture | 2.444.979,00 | 2.544.923,00 | 99.944,00 |
| 2. | 1022 | Upravljanje imovinom | 10.185.928,00 | 10.294.181,00 | 108.253,00 |
| 3. | 1023 | Projektiranje i građenje objekata u vlasništvu Grada | 37.203.596,00 | 32.842.738,00 | -4.360.858,00 |
| 4. | 1024 | Održavanje objekata i uređaja komunalne infrastrukture | 8.258.000,00 | 9.158.000,00 | 900.000,00 |
| 5. | 1025 | Projektiranje i građenje objekata i uređaja komunalne infrastrukture | 8.825.353,00 | 6.916.533,00 | -1.908.820,00 |
| 6. | 1026 | Zaštita okoliša | 2.921.761,00 | 2.663.650,00 | -258.111,00 |
| 7. | 1027 | Zaštita, očuvanje i unapređenje zdravlja | 290.000,00 | 308.100,00 | 18.100,00 |
| 8. | 1028 | Prostorno uređenje i unapređenje stanovanja | 398.250,00 | 159.500,00 | -238.750,00 |
| 9. | 1029 | Organiziranje i provođenje zaštite i spašavanja | 3.980.058,00 | 3.980.058,00 | 0,00 |
| 10. | 1035 | Campus gaming industrije | 171.355,00 | 171.355,00 | 0,00 |
|  | **10 programa** | **Ukupno** | **74.679.280,00** | **69.039.038,00** | **-5.640.242,00** |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ove aktivnosti povećavaju se za 101.194,00 kn, te sada iznose 2.507.173,00 kn.Unutar aktivnosti do povećanja dolazi na pozicijama: „*Plaće* (Bruto)“, „*Ostali rashodi za zaposlene“, „Doprinosi na plaće“, „Stručno usavršavanje zaposlenika“, „Objave natječaja“* i „*Zatezne kamate“* (do sad istrošena planirana sredstva, potrebno povećati za potrebe do kraja godine). Do smanjenja dolazi na pozicijama *„Uredska oprema i namještaj“* (poravnanje s realizacijom jer više neće biti troška po toj osnovi) i „*Javni radovi od 01.06.2021. – materijalna prava“* (poravnanje sa stvarnim potrebama odnosno realizacijom).

**3.1.2. Aktivnost 1021 A100002 Ostvarivanje prava po posebnim propisima**

Sredstva za financiranje ove aktivnosti u ukupnom iznosu smanjuju se za 1.250,00 kn, te sada iznose 37.750,00 kn. Unutar aktivnosti do povećanja dolazi na poziciji „*Prijevoz pokojnika*“ (prema procijenjenoj potrebi), dok na pozicijama „*Sufinanciranje grobnog mjesta hrv. branitelja*“ i „*Plaćanje priključka članovima HVIDRA-e*“ dolazi do smanjenja prvotno planiranih sredstava u skladu s procijenjenim potrebama do kraja tekuće godine.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ove aktivnosti povećavaju se za 1.414,00 kn, te sada iznose 834.606,00 kn. Povećanje nastaje na poziciji *Zastave* i ovim povećanjem planiramo sredstva potrebna za nabavu zastava u ovoj godini. U pravilu se radi o zastavama koje su izvješene ispred javnih objekata (društveni domovi, gradska vijećnica i sl.) tokom cijele godine. Uslijed vremenskih utjecaja ove zastave je potrebno periodično mijenjati.

**3.2.2. Kapitalni projekt 1022 K100002 Razvoj strukture širokopojasnog Interneta**

Sredstva za financiranje ovog kapitalnog projekta smanjuju se za 100.000,00 kn, te sada iznose 25.000,00 kn. Ovim smanjenjem se vrši poravnanje s realizacijom koju očekujemo u ovoj godini. Sredstva su namijenjena za trošak usluge konzultanta u postupku prijave na javni poziv za sufinanciranje razvoja mreže širokopojasnog Interneta u područjima koja nisu komercijalno zanimljiva teleoperaterima. U projekt će se ići kroz partnerstvo s Općinom Lipovljani (Novska 80 %, Lipovljani 20 %), te se kroz ovaj projekt planira izgraditi mrežu širokopojasnog Interneta (velike brzine) na područjima koje pokrivaju ove dvije jedinice lokalne samouprave. Projekt je planiran i u proračunu za 2022. godinu, te će sredstva za koja sad umanjujemo plan biti realizirana u 2022. godini.

**3.2.3. Tekući projekt 1022 T100001 Legalizacija objekata u vlasništvu grada**

Sredstva za financiranje ovog projekta povećavaju se za 6.301,00 kn, te sada iznose 25.301,00 kn. Do povećanja je došlo na poziciji „*Rashodi za usluge“* (trošak izrade arhitektonskih snimki za objekte koji su predmetom legalizacije) u iznosu od 11.125,00. U sklopu ovog projekta na poziciji pod nazivom „*Naknada za bespravnu gradnju“* sredstva planirana u iznosu od 14.000,00 kn smanjuju se na iznos od 9.176,00 kn. Ovo su stvarno realizirana sredstva kojima se plaća naknada za zadržavanje bespravno sagrađenih objekata u postupcima legalizacije za objekte u vlasništvu Grada Novske. U ovoj godini više neće biti troška po toj osnovi.

**3.2.4. Tekući projekt 1022 T100002 Redovno održavanje opreme i uređaja**

Sredstva za financiranje ovog projekta smanjuju se za 3.435,00 kn, te sada iznose 110.459,00 kn. Do povećanja je došlo na poziciji „*Usluge tekućeg i investicijskog održavanja prijevoznih sredstava“* (trošak registracije i održavanja automobila u vlasništvu Grada Novske) u iznosu od 6.000,00 kn i na poziciji „Premije osiguranja (imovina, auti)*“* u iznosu od 4.409,00 kn, dok je pozicija „Registracija vatrogasne cisterne - CVH*“* smanjena za iznos od 2.968,00 kn, odnosno poravnata s realizacijom. Radi se o autocisterni iz robnih rezervi RH koju je Grad Novska dobio na korištenje i za koju plaća trošak registracije i održavanja.

**3.2.5. Tekući projekt 1022 T100003 Otkup zemljišta**

U ovom projektu otvorena je nova pozicija pod nazivom „*Vodovod – povrat zemljišta u Zoni*“ u iznosu od 87.754,00 kn. Radi se o knjigovodstvenoj vrijednosti zemljišta u Poduzetničkoj zoni Novska koje je gradska tvrtka Vodovod Novska d.o.o. vratila Gradu Novska jer za njim nemaju potrebe. Na predmetnom zemljištu bit će izgrađena stanica za tehnički pregled vozila.

**3.2.6. Tekući projekt 1022 T100004 Održavanje zgrade gradske vijećnice**

Sredstva za financiranje ovog projekta povećavaju se za 29.219,00 kn, te sada iznose 326.782,00 kn. Povećava se trošak materijala i dijelova za redovno održavanje zgrade za 35.000,00 kn (nabava parketa za ured gradonačelnika, zamjenika gradonačelnika i tajnice), dok se istovremeno smanjuju sredstva pomoći namijenjena za zamjenu prozora na uredima koje koristi Porezna uprava u iznosu od 5.781,00 kn, te ona sada iznose 46.219,00 kn. Radi se o poravnanju sa stvarno realiziranim sredstvima.

**3.2.7. Tekući projekt 1022 T100005 Održavanje stanova u vlasništvu grada**

Sredstva za financiranje ovog projekta smanjuju se za 5.000,00 kn, te sada iznose 83.659,00 kn. Smanjenje je na poziciji „Troškovi zajedničke pričuve“ prema procijenjenoj potrebi do kraja tekuće godine.

**3.2.8. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta povećavaju se za 92.000,00 kn, te sada iznose 604.589,00 kn. Do povećanja dolazi na poziciji pod nazivom „*Rashodi za materijal i energiju*“ u iznosu od 7.000,00 kn, poziciji pod nazivom „*Održavanje domova“* u iznosu od 100.000,00 kn i poziciji pod nazivom „*Održavanje zgrade INA-e“* u iznosu od 15.000,00 kn (poravnanje s realizacijom), dok je na poziciji pod nazivom „*Održavanje doma u Novoj Subockoj-krečenje“* došlo do smanjenja u iznosu od 30.000,00 kn (usklađenje s ugovorenim radovima).

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100001 Izrada projektno-tehničke dokumentacije**

Sredstva za financiranje ovog projekta povećavaju se za iznos od 21.300,00 kn i sada iznose 199.436,00 kn. Povećanje se iskazuje kroz poziciju pod nazivom *„Geodetsko-katastarske usluge*“ u iznosu od 15.000,00 kn i poziciji pod nazivom *„Dodatna ulaganja na građevinskim radovima“* u iznosu od 6.300,00 kn. Ovim povećanjem se planiraju sredstva potrebna za izradu geodetskih podloga kod građenja, parcelacijskih elaborata kod formiranja građevinskih čestica, geodetskih elaborata kojima se evidentiraju objekti u vlasništvu Grada Novske u katastru i zemljišnoj knjizi, iskolčenja i sl., te izradu arhitektonskih projekata za koje ne postoje zasebni projekti u proračunu (npr. projekt interijera i sl.).

**3.3.2. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Kroz ovaj projekt vrši se rekonstrukcija i dogradnja hotela Knopp u Novskoj. Sredstva za financiranje ovog projekta smanjuju se za iznos od 3.300.000,00 kn i sada iznose 17.362.055,00 kn. Smanjenje se odnosi na sredstva pomoći prvotno planirana u iznosu od 4.800.000,00 kn. Ovim smanjenjem vrši se poravnanje s očekivanim prilivom sredstava iz vanjskih izvora (MRRFEU i Ministarstvo kulture).

**3.3.3. Kapitalni projekt 1023 K100003 Rekonstrukcija i opremanje društvenokulturnog centra i dječje igraonice u društvenom domu naselja Rajić**

Sredstva za financiranje ovog projekta povećavaju se za iznos od 223.555,00 kn i sada iznose 2.741.474,00 kn. Povećanje se iskazuje kroz vlastita sredstva na poziciji pod nazivom *„Stručni nadzor*“ u iznosu od 23.555,00 kn (poravnanje s realizacijom) i novootvorenoj poziciji pod nazivom „ *Sanacija požara-dom Rajić*“ u iznosu od 200.000,00 kn. Potonja pozicija je paušalna procjena troška sanacije štete prouzročene požarom (stručna procjena se još očekuje).

**3.3.4. Kapitalni projekt 1023 K100004 Kulturni centar za mlade Jazavica**

Sredstva za financiranje ovog projekta povećavaju se za iznos od 73.273,00 kn i sada iznose 1.242.523,00 kn. Povećanje se iskazuje kroz poziciju pod nazivom *„Priključak struje, vode, plina i telefona*“ u iznosu od 23.273,00 kn, te ona sada iznosi 38.273,00 kn (poravnanje s realizacijom) i poziciju pod nazivom *„Uređenje i opremanje objekta*“ u iznosu od 50.000,00 kn, te ona sada iznosi 270.000,00 kn (udio vlastitih sredstava u obnovi objekta).

**3.3.5. Kapitalni projekt 1023 K100007 NOVsky**

Sredstva za financiranje ovog projekta smanjuju se za ukupni trošak radova i nabave opreme u iznosu od 1.289.592,00 kn i sada iznose 37.500,00 kn. Preostala sredstva su realizirani trošak izrade projektne dokumentacije. Za ovaj projekt je pokrenut postupak javne nabave za radove, no troška u ovoj godini neće biti. Projekt je planiran i u proračunu za 2022. godinu, u kojoj će se i realizirati.

**3.3.6. Kapitalni projekt 1023 K100008 Rekonstrukcija kuhin****je Dječjeg vrtića „Radost“ Novska**

Sredstva za financiranje ovog projekta smanjuju se za iznos od 90.000,00 kn i sada iznose 1.571.000,00 kn. Ovo smanjenje je zapravo usklađenje sa stvarno ugovorenim troškom rekonstrukcije. Radovi su u tijeku i njihov završetak se očekuje krajem mjeseca siječnja 2022. godine.

**3.3.7. Kapitalni projekt 1023 K100011 Rekonstrukcija društvenog doma u Staroj Subockoj**

Sredstva za financiranje ovog projekta povećavaju se za iznos od 606,00 kn i sada iznose 200.606,00 kn. Povećanje je trošak vodnog doprinosa koji je plaćen u postupku izdavanja građevinske dozvole za rekonstrukciju objekta.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1024 A100001 Održavanje javnih površina**

Sredstva za financiranje ove aktivnosti povećavaju za iznos od 500.000,00 kn, te sada iznose 4.730.000,00 kn. Ovom promjenom osiguravaju se sredstva za potrebe realizacije ove aktivnosti do kraja kalendarske godine. Budući da su prvotno planirana sredstva već većim dijelom utrošena, potrebno je osigurati dodatna sredstva.

**3.4.2. Aktivnost 1024 A100002 Održavanje nerazvrstanih cesta**

Sredstva za financiranje ove aktivnosti povećavaju za iznos od 400.000,00 kn, te sada iznose 3.014.000,00 kn. Ovom promjenom osiguravaju se sredstva za potrebe realizacije ove aktivnosti do kraja godine. Budući da su prvotno planirana sredstva već većim dijelom utrošena, potrebno je osigurati dodatna sredstva kojima će se vršiti sanacija udarnih rupa i sl. na nerazvrstanim cestama do kraja godine.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100001 Izrada projektno-tehničke dokumentacije**

Sredstva za financiranje ovog projekta smanjuju se za iznos od 39.000,00 kn, te sada iznose 53.500,00 kn. Smanjenje se odnosi na poziciju „*Izrada projektne dokumentacije*“ i njime se vrši poravnanje s realizacijom. U ovoj godini neće više biti troška na ovoj poziciji.

**3.5.2. Kapitalni projekt 1025 K100003 Poduzetnička zona Novska**

Sredstva za financiranje ovog projekta povećavaju se za iznos od 2.510,00 kn, te sada iznose 155.010,00 kn. Povećanje se odnosi na poziciju „*Projektna dokumentacija*“ i zapravo je to trošak vodnog doprinosa kod izdavanja građevinske dozvole za treću fazu centralne prometnice u Poduzetničkoj zoni Novska.

**3.5.3. Kapitalni projekt 1025 K100005 Mrtvačnica u Brestači**

Sredstva za financiranje ovog projekta smanjuju se za iznos od 476.505,00 kn, te sada iznose 1.513.870,00 kn. Budući da će ovaj projekt biti završen u 2022. godini, ovo smanjenje se odnosi na sredstva koja će biti isplaćena po završetku projekta u 2022. godini. U sklopu projekta otvorena je i nova pozicija pod nazivom „Hidrantski vod“ s planiranim iznosom od 66.000,00 kn. Ova sredstva bit će transferirana gradskoj tvrtki Vodovod Novska d.o.o. na ime troška izrade hidrantskog voda u dužini cca 230 metara, a kojim će se osigurati potrebna zaštita objekta u slučaju požara.

**3.5.4. Kapitalni projekt 1025 K100006 Aglomeracija**

Sredstva za financiranje ovog projekta smanjuju se za iznos od 1.000.000,00 kn, te sada iznose 1.500.000,00 kn. Zbog usporenog tempa na izgradnji sustava, prvotno planirana sredstva neće biti utrošena, pa se plan usklađuje s očekivanom realizacijom.

**3.5.5. Kapitalni projekt 1025 K100007 Nogostup Brestača-Nova Subocka**

Sredstva za financiranje ovog projekta povećavaju se za iznos od 34.000,00 kn, te sada iznose 51.000,00 kn. Ovim sredstvima će se platiti izrada projektne dokumentacije nužne za gradnju ovog nogostupa. Izrada projekta je u završnoj fazi, te se očekuje predaja istog do kraja tekuće godine.

**3.5.6. Kapitalni projekt 1025 K100009 Kanalizacija Brestača-Nova Subocka**

Sredstva za financiranje ovog projekta smanjuju se za iznos od 50.000,00 kn, te sada plan iznosi 50.000,00 kn. Ova sredstva će biti transferirana gradskoj tvrtki Vodovod Novska d.o.o. za financiranje izrade kućnih priključaka na kanalizaciju u Brestači i Novoj Subockoj u 2021. godini. Sredstva za financiranje izrade ovih priključaka su planirana i u proračunu za 2022. godinu.

**3.5.7. Kapitalni projekt 1025 K100010 Kružni tok D47 – Obrtnička ulica u Novskoj**

Sredstva za financiranje ovog projekta planirana u iznosu od 47.500,00 kn ukidaju se u cijelosti, jer do kraja tekuće godine neće biti troška po toj osnovi. Projekt je planiran i u 2022. godini.

**3.5.8. Kapitalni projekt 1025 K100011 Rasvjeta na pomoćnom igralištu u Novskoj**

Sredstva za financiranje ovog projekta smanjuju se za iznos od 1.796,00 kn, te sada iznose 292.829,00 kn. Ovim smanjenjem vrši se poravnanje s realizacijom. Projekt je završen u cijelosti.

**3.5.9. Kapitalni projekt 1025 K100012 Županijska cesta St. Subocka - Plesmo**

Sredstva za financiranje ovog projekta smanjuju se za iznos od 109.008,00 kn, te sada iznose 2.416.992,00 kn. Ovim smanjenjem vrši se poravnanje sa stvarnom realizacijom. Projekt je završen u cijelosti.

**3.5.10. Kapitalni projekt 1025 K100013 Uređenje križanja Ulice kralja Tomislava – Bl. Alojzija Stepinca u Novskoj**

Sredstva za financiranje ovog projekta smanjuju se za iznos od 1.521,00 kn, te sada iznose 60.954,00 kn. Ovim smanjenjem vrši se poravnanje sa stvarnom realizacijom. Projekt je završen u cijelosti.

**3.5.11. Kapitalni projekt 1025 K100021 Uređenje dječjih igrališta**

Sredstva za financiranje ovog projekta ukidaju se u cijelosti jer u ovoj godini nije bilo troška po toj osnovi. Pozicija je planirana i u proračunu za 2022. godinu.

**3.5.12. Tekući projekt 1025 T100001 Održavanje groblja**

Sredstva za financiranje ovog projekta smanjuju se za iznos od 15.000,00 kn, te sada iznose 80.000,00 kn. Ovo smanjenje odnosi se na trošak održavanja mrtvačnica. U ovoj godini nije bilo troška po toj osnovi, pa se pozicija ukida u cijelosti.

**3.5.13. Tekući projekt 1025 K100002 Rekonstrukcija javne rasvjete u Crkvenoj ulici u Bročicama**

Sredstva za financiranje ovog projekta smanjuju se za iznos od 160.000,00 kn, te sada iznose 20.125,00 kn. Smanjenjem je u cijelosti ukinuta pozicija „*Rekonstrukcija javne rasvjete – zamjena lampi u Kozaricama*“, koja je bila planirana pod ovim tekućim projektom, a neće se realizirati u ovoj godini. Zamjena lampi u cijelom naselju Kozarice je planirana u 2022. godini.

**3.6. Program 1026 ZAŠTITA OKOLIŠA**

**3.6.1. Aktivnost 1026 A100001 Poticanje razvoja svijesti o zaštiti okoliša**

Sredstva za financiranje ovog projekta povećavaju se za iznos od 26.273,00 kn, te sada iznose 176.397,00 kn. Povećanje se odnosi na tri pozicije. i to: pozicija pod nazivom „Čišćenje zapuštenih dvorišta“ u iznosu od 1.273,00 kn (poravnanje s realizacijom), zatim dvije novootvorene pozicije (vlastita sredstva i sredstva pomoći) pod nazivom „*Izrada plana sanacije divljih deponija“* u ukupnom iznosu od 25.000,00 kn. Izrada ovog plana je bila preduvjet za javljanje na Javni poziv Fonda za zaštitu okoliša kojim se sufinancira sanacija divljih odlagališta u 80%-tnom iznosu. Grad Novska se javio na ovaj javni poziv i prema informacijama koje smo dobili imamo realne šanse da ova sredstva i dobijemo.

**3.6.2. Kapitalni projekt 1026 K100001 Sanacija deponije Kurjakana**

Sredstva za financiranje ovog projekta smanjuju se za iznos od 284.384,00 kn, te sada iznose 2.487.253,00 kn. Smanjenje se odnosi na pozicije radova i stručnog nadzora na izgradnji 4. etape sanacije odlagališta. Projekt je planiran i u 2022. godini, te se ovo smanjenje odnosi na sredstva koja će biti isplaćena u 2022. godini.

**3.7. Program 1027 ZAŠTITA, OČUVANJE I UNAPREĐENJE ZDRAVLJA**

**3.7.1. Aktivnost 1027 A100001 Sanitarna zaštita**

Sredstva za financiranje ovog projekta povećavaju se za iznos od 18.100,00 kn, te sada iznose 283.100,00 kn. Povećanje se odnosi na tri pozicije, i to: pozicija pod nazivom „*Nadzor – deratizacija, larvicidna i adulticidna akcija*“ u iznosu od 8.100,00 kn (poravnanje s realizacijom), zatim pozicija pod nazivom „Higijeničarska služba*“* u iznosu od 20.000,00 kn (očekivani trošak do kraja godine) i pozicija pod nazivom „Deratizacija“ u iznosu od 4.500,00 kn (poravnanje na očekivani trošak).Na poziciji „Dezinsekcija“ imamo smanjenje u iznosu od 14.500,00 kn i ona sad iznosi 85.500,00 kn. Ovim smanjenjem se vrši poravnanje s realizacijom jer je program dezinsekcije u cijelosti završen.

**3.8. Program 1028 PROSTORNO UREĐENJE I UNAPREĐENJE STANOVANJA**

**3.8.1. Tekući projekt 1028 T100002 Prostorno-planska dokumentacija**

Sredstva za financiranje ovog projekta smanjuju se za iznos od 238.750,00 kn, te sada iznose 84.500,00 kn. Smanjenje se odnosi na poziciju pod nazivom „*Idejna urbanističko-arhitektonska studija*“ koja se briše u cijelosti jer neće biti realizirana u ovoj godini (planirana je u 2022. godini). Smanjuje se i pozicija pod nazivom „V. izmjene UPU“ za iznos od 1.250,00 kn. Ovdje se radi o poravnanju s realizacijom. Pete izmjene UPU su donesene i postupak je završen.

**Glava 00302 JAVNA VATROGASNA POSTROJBA GRADA NOVSKE**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2021.** | **Naziv programa** | **Proračun** | **5. izmjene i dopune** | **Povećanje/**  **smanjenje** |
| 1. | 1029 | Organiziranje i provođenje zaštite i spašavanja | 3.185.573,00 | 3.185.573,00 | 0,00 |
|  |  | **Ukupno** | **3.185.573,00** | **3.185.573,00** | **0,00** |

**Program 1029 ORGANIZIRANJE I PROVOĐENJE ZAŠTITE I SPAŠAVANJA**

**Aktivnost 1029 A100001 Redovna djelatnost JVP**

Sredstva za financiranje ove aktivnosti se u ukupnom iznosu ne mijenjaju, ali dolazi do preslagivanja na pojedinim pozicijama. Na pozicijama koje se financiraju iz općih prihoda i primitaka Grada Novske ima povećanja na pozicijama *„Naknade troškova zaposlenih“, „Zaštitna odjeća i obuća“, „Uredski i ostali potrošni materijal“, „Energija“, „Ostale usluge“, „Usluge telefona, pošte i prijevoza“* i *„Usluge tekućeg i investicijskog održavanja“.* Do smanjenja dolazi na pozicijama *„Naknada za prijevoz na posao“, „Stručno usavršavanje zaposlenih“, „Službena putovanja“, „Materijal i dijelovi za tekuće i investicijsko održavanje“, „Sitni inventar i autogume“, „Komunalne usluge“, „Računalne usluge“, Zdravstvene i veterinarske usluge“, „Intelektualne i osobne usluge“* i *„Ostali nespomenuti rashodi poslovanja“*. Ukupan iznos pozicija koje se financiraju iz općih prihoda i primitaka Grada Novske se ne mijenja u odnosu na dosadašnji plan.

Uz pozicije koje se financiraju iz vlastitih sredstava JVP-a su novootvorene pozicije pod nazivom *„Materijal i dijelovi za tekuće i investicijsko održavanje“* u iznosu od 15.000,00 kni *„Prijevozna sredstva-prikolica“* u iznosu od 26.000,00 kn.

Do smanjenja dolazi na poziciji „*Oprema za održavanje i zaštitu“,* u iznosu od 41.000,00 kn.

Ukupan iznos pozicija koje se financiraju iz vlastitih prihoda Javne vatrogasne postrojbe se ne mijenja u odnosu na dosadašnji plan.

Ovim promjenama se osiguravaju potrebna sredstva za rad postrojbe i optimizira poslovanje s ciljem postizanja ušteda.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

**4.1. Program 1030 PODRŠKA GOSPODARSTVU I ODRŽIVOM RAZVOJU**

Petim Izmjenama i dopunama Proračuna Grada Novske za 2021. godinu ukupna sredstva za ostvarenje programa PODRŠKA GOSPODARSTVU I ODRŽIVOM RAZVOJU smanjuju se za 61.797,00 kn, odnosno za 9,07 %.

**4.1.1. Aktivnost 1030 A100001 Administracija i upravljanje**

Zbog usklađenja potreba upravnog odjela na kraju godine kao i epidemiološke situacije, većina stavki unutar ove aktivnosti se smanjuje. Planirana sredstva za lokalni (gospodarski) sajam se nisu utrošila zbog epidemioloških mjera te su ista smanjena. Uvodi se nova stavka članarine prema Zajednici proizvođača SMŽ čiji je Grad Novska član od 2017. godine. Zajednica je u Gradu Novskoj prisutna kroz rad trgovine *Pun ceker* u kojem se nalaze i proizvodi novljanskih OPG-a. Porast članarine je prihvaćen od strane Skupštine Zajednice, a razlog povećanja su troškovi poslovanja trgovina diljem SMŽ koji se odnose na fiksne troškove vezanih za prostor i plaće djelatnika, kao i upravitelja Zajednice. Trgovine imaju minimalne marže na proizvode koje prodaju od lokalnih OPG-a kako bi bili konkurentni i posredno doveli sve te proizvode do krajnjih korisnika, tj. kupaca na područja koja nisu sjedište nekog od OPG-a s područja Županije.

**4.2. Program 1031 GOSPODARSTVO**

Stavka programa GOSPODARSTVO se povećava za 657.289,00 kn ili za 19,56 %.

**4.2.1. Tekući projekt 1031 T100001 Program poticanja malog i srednjeg poduzetništva**

Povećanje od 532.289,00 kn se odnosi na ostvarene olakšice u obliku poticaja na prodaju zemljišta u poduzetničkoj zoni Novska (smanjenje cijene zemljišta obzirom na budući broj novih radnih mjesta u tvrtkama Baranček d.o.o. i EWF Transporte) te na oslobađanje plaćanje naknada za korištenje prostora u vlasništvu Grada Novske, a koje koriste tvrtke i ustanove Grada te 30 % smanjenja zakupnine prema poduzetnicima koji se nalaze u prostorima u vlasništvu Grada Novske (sukladno Programu poticanja razvoja MSP-a).

**4.2.2. Tekući projekt 1031 T100002 Sufinanciranje poduzetnika početnika**

Stavka se povećava za 35.000,00 kn kako bi se osigurala sredstva za sve prijave na raspisani Javni poziv.

**4.2.3. Tekući projekt 1031 T100003 Sufinanciranje poduzetnika početnika u gaming industriji**

Stavka se povećava za 90.000,00 kn kako bi se osigurala sredstva za sve prijave na raspisani Javni poziv.

**4.3. Program 1032 ENERGETSKA UČINKOVITOST**

Ova stavka se povećava za 325.300,00 kn zbog pravodobno zaprimljenih prijava na raspisani Javni poziv. Ukoliko se dostavi sva potrebna dokumentacija sukladno Javnom pozivu, sredstva će biti u potpunosti utrošena, a analiza dokumentacije je u tijeku.

**4.4. Program 1033 POTICANJE RADA POTPORNE INSTITUCIJE**

**4.4.1. Aktivnost 1033 A100001 Sufinanciranje rada Razvojne agencije Grada Novske – NORA**

Neutrošena sredstva (3.000,00 kn) se s kapitalne donacije prebacuju na trošak redovne djelatnosti te se dodaje stavka o vrijednosti naknade za prostor koji koristi Razvojna agencija, a koja je u vlasništvu Grada. Razvojna agencija je oslobođena plaćanja te naknade za korištenje prostora (12.401,00 kn).

**4.5. Program 1034 POTICANJE RAZVOJA TURIZMA**

U ovom programu dolazi do smanjenja sredstava za 90.234,00 kn.

**4.5.1. Tekući projekt 1034 A100001 Poticanje razvoja turističke djelatnosti**

Stavka se smanjuje za 40.234,00 kn jer će se za sredstva vezana za redovnu djelatnost obračunati još plaća djelatnika za studeni 2021. i to će biti zadnja, 12. isplata, sukladno ugovoru s Gradom Novska za 2021. godinu. Plaća za prosinac će teretiti proračun 2022. te se za taj iznos smanjuje stavka za 2021. godinu.

Također se uvodi stavka naknade za korištenje prostora u vlasništvu Grada Novske koje je Turistička oslobođena plaćati sukladno Odluci.

**4.5.2. Tekući projekt 1034 T100001 Manifestacije**

Stavka se smanjuje za 20.000,00 kn sukladno ostvarenim troškovima za iste.

**4.5.3. Tekući projekt 1034 T100003 Projekti u realizaciji Turističke zajednice**

Stavka se smanjuje za 30.000,00 kn sukladno raspisanim Javnim pozivima, odnosno nedostatkom istih.